АГРАГАРАДОК Рычоў Жыткавіцкага раёна — самая звычайная вёска. Але гэта толькі на першы погляд. Багатая яна на ўнікальны спеўны стыль, які навукоўцы называюць строем тураўскага міжрэчча Прыпяці — Сцвігі. Гэтыя песні па традыцыі перадаюцца ў спадчыну ад пакалення ў пакаленне. А носьбітамі спеўнага стылю з’яўляюцца жыхары аграгарадка — удзельнікі народнага фальклорнага ансамбля “Дубравіца” Рычоўскага цэнтра традыцыйнай культуры.